ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 39 

3 Φεβρουάριου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων στον ΣΤ" Γενικό Διευθυντή Οι¬ 
κονομικών και Τεχνικών Υπηρεσιών, στους Διευθυντές 
των ΣΤ1 και ΣΤ2 Δ/νσεων και στους Προϊσταμένους 
των Τμημάτων των ανωτέρω Διευθύνσεων του Υπουρ¬ 
γείου Εξωτερικών. 1 

Παραλαβή των ενσήμων ταινιών φορολογίας βιομηχανο- 
ποιημένων καπνών από τις αποθήκες των διαχειριστών 
των Δ.Ο.Υ. και διαχείριση αυτών από τις αρμόδιες Τε¬ 


λωνειακός Αρχές. 2 

Τρόπος και διαδικασία εφαρμογής των διατάξεων του άρ¬ 
θρου 48 του Ν. 2065/1992 για την αναστολή λειτουρ¬ 
γίας καταστημάτων επιτηδευματιών. 3 

Ένταξη ιχθυοπωλών Κεντρικής Δημοτικής Ιχθυαγοράς 
Αθηνών στην υποχρέωση χρήσης φορολογικής ταμεια¬ 
κής μηχανής. 4 

Καθορισμός ανωτάτων ορίων υπερωριακής απασχόλησης 
των εργαζομένων στις Βιομηχανικές, Βοιτεχνικές επι¬ 
χειρήσεις, εκμεταλλεύσεις και εργασίες για το Α' ημε¬ 
ρολογιακό εξάμηνο 1993. 5 

Ίδρυση Ινστιτούτων Επαγγελματικής Κατάρτισης και αύ¬ 
ξηση θέσεων προσωπικού. 6 

Σύσταση Αναπτυξιακού Συνδέσμου 10ης Γεωγραφικής 
Ενότητας στο Ν. Ιωαννίνων. 7 

Σύσταση Αναπτυξιακού Συνδέσμου 3ης Γεωγραφικής 
Ενότητας στο Ν. Ιωαννίνων. 8 

Σύσταση Νομικού Προσώπου στο Δήμο Καλαμπάκας Ν. 

Τρικάλων με την επωνυμία «Αθλητικός Οργανισμός Δή¬ 
μου Καλαμπάκας». 9 

Ειδική αναγνώριση Σωματείου ως Φιλανθρωπικού.10 

Αυτοδίκαιη σύσταση προσωποπαγών θέσεων στο 
ΕΚΔΔ. 11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΣΤ1/Π/081.3/ΑΣ 295 (1) 

Μεταβίβαση αρμοδιοτήτων στον ΣΤ' Γ ενικό Διευθυντή Οικο¬ 
νομικών και Τεχνικών Υπηρεσιών, στους Διευθυντές των 
ΣΤ1 και ΣΤ2 Δ/νσεων και στους Προϊσταμένους των Τμη¬ 
μάτων των ανωτέρω Διευθύνσεων του Υπουργείου Εξωτε¬ 
ρικών. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του Ν. 419/76. 

2. Τις διατάξεις του Ν. 1558 και του Ν. 1943/91. 

3. Το Προεδρικό Διάταγμα II (ΦΕΚ 3). 

4. Την Υπουργική Απόφαση αριθ. ΣΤ1 /Π/081.3/ΑΣ 16173 
(ΦΕΚ 472 Β). 

5. Την υπ’ αριθ. 175/31.3.1992 (Β 216) Απόφαση του 
Πρωθυπουργού «Περί αναπληρώσεως του Υπουργού Εξωτε¬ 
ρικών». 

6. Την ανάγκη διασφαλίσεως της ευρύθμου και αποτελε- 
σματκής λειτουργίας των υπηρεσιών, αποφασίζουμε: 

Αρθρο Μόνο 

Α) Το εδάφιο Β της παραγράφου I του άρθρου μόνου της 
υπ’ αριθ. ΣΤ1/Π/081.3/ΑΣ 16173 (472 Β) Υπουργικής Απο- 
φάσεως αντικαθίσταται ως εξής: 

«Για θέματα αρμοδιότητος της ΣΤ2 Δ/νσης» 

α) Τις εγκρίσεις δαπανών για σύναψη αρχικών συμβάσεων 
μισθώσεως κτιρίων των Αρχών της Εξωτερικής Υπηρεσίας και 

β) Την κατάρτιση του πίνακος αρχικής κατανομής των πι¬ 
στώσεων, δημοσίων σχέσεων και απορρήτων δαπανών. 

Από την εφαρμογή της Αποφάσεως αυτής δεν προκαλεΐται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιανουάριου 1993 

Η ΥΦΥΠΟΥΡΓΟΣ 

ΒΙΡΓΙΝΙΑ ΤΣΟΥΔΕΡΟΥ 

Αριθ. Τ. 158/456 (2) 

Παραλαβή των ενσήμων ταινιών φορολογίας βιομηχανοποιη- 
μένων καπνών από τις αποθήκες των διαχειριστών των 
Δ.Ο.Υ. και διαχείριση αυτών από τις αρμόδιες Τελωνεια¬ 
κός Αρχές. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του άρθρου 7Θ παρ. 3 του Συντάγματος. 

2. Του άρθρου 55 του σχεδίου Νόμου «Εναρμόνιση προς το 
Κοινοτικό Δίκαιο του φορολογικού καθεστώτος των πετρε¬ 
λαιοειδών προϊόντων, αλκοόλης και αλκοολούχων ποτών και 
βιομηχανοποιημένων καπνών», που κατατέθηκε στη Βουλή 
και ισχύει από 1.1.93, με τις οποίες ορίζεται ότι αρμόδια αρχή 
για τη βεβαίωση και είσπραξη του ειδικού φόρου κατανάλω¬ 
σης που επιβάλλεται στα προϊόντα αυτά είναι η Γενική Δ/νση 
Τελωνείων. 

3. Των άρθρων 51 παραγρ. 2 και 60 του ίδιου νομοσχεδίου, 
με τις οποίες προβλέπεται ότι ο ειδικός φόρος κατανάλωσης 
των βιομηχανοποιημένων καπνών εισπράττεται, κατά ένα μέ¬ 
ρος, με την αξία των ένσημων φορολογικών ταινιών που επι- 
κολλούνται στα πακέτα και στις λοιπές συσκευασίες των προ¬ 
ϊόντων αυτών. 

4. Την αριθ. Υ. 1847/1078399/1182/0001/7.8.92 κοινή 
απόφαση του Πρωθυπουργού και του Υπουργού Οικονομι¬ 
κών, για τη μεταβίβαση αρμοδιοτήτων, αποφασίζουμε: 

1. Από 1.2.1993 η διαχείριση των ένσημων ταινιών φορολο¬ 
γίας των βιομηχανοποιημένων καπνών θα γίνεται από τις αρ¬ 
μόδιες Τελωνειακός Αρχές σύμφωνα με τις διατάξεις του άρ¬ 
θρου 55 του ανωτέρω νομοσχεδίου. 

Η διαχείριση των ένσημων φορολογικών ταινιών θα ανατε¬ 
θεί σε ειδικούς διαχειριστές, οι οποίοι θα ορισθούν με από¬ 
φαση του οικείου Νομάρχη, έπειτα από εισήγηση της αρμό¬ 
διας Τελωνειακής Αρχής. Οι διαχειριστές αυτοί κατά την 
άσκηση των καθηκόντων τους υπέχουν τις ευθύνες των δη¬ 
μοσίων υπολόγων. 

2. Οι σημερινοί διαχειριστές των αρμόδιων Δ.Ο.Υ. θα παρα- 
δόσουν με πρωτόκολλο παράδοσης και παραλαβής τις ένση- 
μες φορολογικές ταινίες που υπάρχουν στις αποθήκες τους, 
στους νέους διαχειριστές που θα ορισθούν ως ανωτέρω, θα 
παραμείνουν όμως στις θέσεις τους μέχρι να εξοφληθούν όλα 
τα γραμμάτια πίστωσης του ειδικού φόρου κατανάλωσης και 
του Φ.Π.Α. που έχουν κατατεθεί σ’ αυτούς, οπότε και θα κλεί¬ 
σει οριστικά η διαχείρισή τους. 

3. Στους νέους διαχειριστές θα παραδοθεί επίσης και το 
τρέχον αρχείο καθώς και τα αχρησιμοποίητα βιβλία χρεωπί- 
στωσης των ταινιών προκειμένου οι νέοι διαχειριστές να διευ¬ 
κολυνθούν κατά την έναρξη άσκησης των καθηκόντων τους. 

4. Η πρώτη χρέωση του βιβλίου χρεωπίστωσης των ταινιών 
από τους νέους διαχειριστές θα γίνει με τις ποσότητες των 
ταινιών βάσει του πρωτοκόλλου παράδοσης καιπαραλαβής. 
Στη συνέχεια η χρέωση του βιβλίου θα γίνεται με τα παραστα¬ 
τικά έγγραφα εφοδιασμού των διαχειριστών με ταινίες τα 
οποία εκδίδονται από την Υπηρεσία Διαχείρισης Εντύπων και 
Αξιών του Δημοσίου (ΥΔΕΑΔ). Η πίστωση του βιβλίου θα γίνε¬ 
ται με τις ποσότητες των ταινιών που παραδίδονται, κάθε 
φορά, στα πρόσωπα που αναφέρονται στο άρθρο 51 παρά¬ 
γραφος 1 του εν λόγω νομοσχεδίου και με βάση τα διάφορα 
παραστατικά χορήγησης ταινιών που εκδίδονται από τις αρ¬ 
μόδιες για τη φορολογία των βιομηχανοποιημένων καπνών 
Τελωνειακός Υπηρεσίες. 

• 5. Στις περιπτώσεις που οι ταινίες οι οποίες θα παραδοθούν 
στους νέους διαχειριστές βρίσκονται σε ειδικούς αποθηκευ¬ 
τικούς χώρους μέσα στα καπνεργοστάσια, θα παραμείνουν 
στις αποθήκες αυτές. Σε περίπτωση που οι ταινίες βρίσκονται 
όε αποθήκες των αρμόδιων Δ.Ο.Υ. θα μεταφερθούν σε 
ασφαλείς αποθηκευτικούς χώρους των Τελωνείων, χωρίς να 
αποκλείεται η δυνατότητα αποθήκευσής τους μέσα σε ειδι¬ 
κούς χώρους των καπνεργοστασίων που εξυπηρεούνται από 
τους διαχειριστές αυτούς, εφόσον διατεθεί για το σκοπό αυτό 
ιδιαίτερη αποθήκη από τις οικείες καπνοβιομηχανίες. 


6. Μέχρι να ορισθούν και να αναλάβουν τη διαχείριση των 
ταινιών οι νέοι διαχειριστές, ο εφοδιασμός των δικαιουμένων 
προσώπων με ένσημες φορολογικές ταινίες θα γίνεται από 
τους σημερινούς διαχειριστές και μετά την 1.2.1993 για να 
μην δημιουργηθούν προβλήματα στην ομαλή λειτουργία των 
επιχειρήσεων που παράγουν τα βιομηχανοποιημένα καπνά ή 
παραλαμβάνουν αυτά από άλλα Κράτη Μέλη ή εισάγουν αυτά 
από τρίτες χώρες. 

Από τις διατάξεις της απόφασης αυτής δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Ιανουαρίου 1993 

οι ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΟΙΚΟΝΟΜΙΚΟΝ 

ΚΩΝ. ΓΙΑΤΡΑΚΟΣ ΜΙΧ. ΓΑΛΕΛΙΑΝΟΣ 

-φ- ■ 

Αριθ. 1004820/180/0009Α (3) 

Τρόπος και διαδικασία εφαρμογής των διατάξεων του άρθρου 

48 του Ν. 2065/1992 για την αναστολή λειτουργίας κατα¬ 
στημάτων επιτηδευματιών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

α. Τις διατάξεις της παραγράφου 6 του άρθρου 48 του Ν. 
2065/92. 

β. Την ανάγκη καθαρισμού του τρόπου και της διαδικασίας 
εφαρμογής των διατάξεων του ανωτέρω άρθρου 48 του Ν. 
2065/92 για την αναστολή λειτουργίας καταστημάτων επιτη- 
δευματιών. 

γ. Την αριθ. Α.Π.Υ. 1847/1078399/1182/7.8.92 (ΦΕΚ 
525Β) κοινή απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονομι¬ 
κών στου Υφυπουργούς Οικονομικών», αποφασίζουμε: 

1. Η απόφαση του Υπουργού Οιικονομικών για την ανα¬ 
στολή λειτουργίας καταστημάτων επιτηδευματιών, που εκδί- 
δεται σύμφωνα με τις διατάξεις του άρθρου 48 του Νόμου 
2065/1992, κοινοποιείται με αποδεικτικά από επιμελητή 
στην Αστυνομική Αρχή του τόπου που λειτουργεί το κατά¬ 
στημα. 

2. Η αστυνομική αρχή υποχρεούται, μέσα σε πέντε (5) ημέ¬ 
ρες, να προβεί στο κλείσιμο του καταστήματος για το χρονικό 
διάστημα που ορίζεται στην ανωτέρω απόφαση. Η σφράγιση 
του καταστήματος ενεργείται από αστυνομικό υπάλληλο που 
ορίζεται από το Διοικητή της οικείας αστυνομικής αρχής ο 
οποίος συμπράττει πάντοτε με υπάλληλο της αρμόδιας υπη¬ 
ρεσίας του Υπουργείου Οικονομικών που ορίζεται από τον 
Προϊστάμενο αυτής. Η κατά τα ανωτέρω σφράγιση γίνεται με 
δύο κλειδαριές ασφαλείας στην κεντρική πόρτα εισόδου, και 
τα κλειδιά της μίας θα βρίσκονται στην κατοχή της αστυνομι¬ 
κής αρχής και της άλλης του επιτηδευματία. 

3. Στην είσοδο του καταστήματος τοποθετείται ταινία με 
τον τίτλο της αρμόδιας υπηρεσίας του Υπουργείου Οικονομι¬ 
κών και την ένδειξη «σφραγίστηκε μέχρι (ημεορμηνία), βάσει 

της αριθ.απόφασης του Υπουργού Οικονομικών, 

για φοροδιαφυγή». 

Για την υλοποίηση των παραπάνω, η αρμόδια αστυνομική 
αρχή συνεννοείται με την οικεία υπηρεσία (Δ.Ο.Υ.) προκειμέ¬ 
νου να καθορισθεί ο ακριβής χρόνος -μέσα στο πενθήμερο- 
που θα πραγματοποιηθεί η σφράγιση του καταστήματος. 

4. Μετά το πέρας της διαδικασίας σφράγισης συντάσσεται 
πρακτικό το οποίο υπογράφεται από τους συμπράξαντες 
υπαλλήλους και τον επιτηδευματία εφόσον παρευρίσκεται. 
Σε περίπτωση που αυτός απουσιάζει ή αρνείται να υπογρά¬ 
ψει, σημειώνεται τούτο στο πρακτικό και θυροκολλείται αντί¬ 
γραφο αυτού στην είσοδο του καταστήματος. 

Το πρακτικό φυλάσσεται στην οικεία αστυνομική αρχή και 
αντίγραφο αυτού αποστέλλεται στην οικεία Δ.Ο.Υ., ή παραδί- 

δεται στον εντεταλμένο για τη σφράγιση υπάλληλό της. 

5. Η αποσφράγιση του καταστήματος γίνεται από υπαλλή¬ 
λους των ανωτέρω υπηρεσιών παρουσία του επιτηδευματία ή 
αντιπροσώπου αυτού και συντάσσεται σχετική έκθεση η 
οποία τηρείται στην οικεία αστυνομική αρχή, αντίγραφο της 
οποίας αποστέλλεται στην οικεία Δ.Ο.Υ. ή παραδίδεται στην 
εντεταλμένο αυτής υπάλληλο που ιρίσθηκε για την αποσφρά¬ 
γιση. 

6. Όλα τα υλικά σφραγίσεως του καταστήματος (κλειδα¬ 
ριές ασφαλείας, κλειδιά ταινίες κ.λπ.) διατίθενται από την οι¬ 
κεία Υπηρεσία του Υπουργείου Οικονομικών, ο υπάλληλος 
της οποίας τα παραλαμβάνει κατά την αποσφράγιση. 

7. Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 14 Ιανουάριου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΜΙΧΑΗΛ ΓΑΛΕΝΙΑΝΟΣ ΝΙΚΟΛΑΟΣ ΓΚΕΛΕΣΤΑΘΗΣ 
-♦- 

Αριθ. 1001220/6/0015 (4) 

Ένταξη ιχθυοπωλών Κεντρικής Δημοτικής Ιχθυαγοράς Αθη¬ 
νών στην υποχρέωση χρήσης φορολογικής ταμειακής μη¬ 
χανής. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 1 και της 
παραγράφου 3 του άρθρου 7 του Ν. 1809/1988 «Καθιέρωση 
ταμειακών μηχανών και άλλες διατάξεις» (ΦΕΚ Α 222), όπως 
ισχύουν. 

2. Τις διατάξεις της απόφασης Σ 1659/1988 «Τεχνικές 
προδιαγραφές ηλεκτορνικών ταμειακών μηχανών (ΦΕΚ Β 
497). 

3. Τις διατάξεις των Α.Υ.Ο. 1128942/ΠΟΛ 1284/ 
29.12.1989 (ΦΕΚ Β 38), 1006568/ΠΟΛ. 1014/18.1.1991 
(ΦΕΚ Β 66) και 1129159/1059/ΠΟΛ/1279/15.12.1992, με 
τις οποίες καθιερώθηκε η υποχρέωση χρησιμοποίησης τα¬ 
μειακών μηχανών του Ν. 1809/1988 από τους επιτηδεύμα¬ 
τος σε ολόκληρη την Επικράτεια σταδιακά κατά τα έτη 1990, 
1991, 1992 και 1993. 

4. Την Υ. 1847/1078399/1182/0001/1992 κοινή από¬ 
φαση του Πρωθυπουργού και του Υπουργού Οικονομικών για 
τη μεταβίβαση αρμοδιοτήτων. 

5. Το γεγονός ότι το μέτρο της υποχρεωτικής χρήσης φ.τ.μ. 
ολοκληρώνεται εντός του 1993, σε συνδυασμό με την αρχή 
της ισότητας όλων των επιτηδευματιών, που ασκούν την ίδια 
δραστηριότητα, ένταντι των υποχρεώσεων που απορρέουν 
από την εφαρμογή φορολογικών διατάξεων, αποφασί¬ 
ζουμε: 

Εντάσσουμε από 1 ης Ιουλίου 1993 στην υποχρέωση χρή¬ 
σης φορολογικών ταμειακών μηχανών (φ.τ.μ.) του Ν. 1809/ 
1988 τους ιχθυοπώλες της Κεντρικής Δημοτικής Ιχθυαγοράς 
Αθηνών (Αθηνάς 23), που τηρούν βιβλία δεύτερης ή τρίτης 
κατηγορίας του Κ. Β.Σ. και είναι λιανοπωλητές ή κυρίως λιανο¬ 
πωλητές. 

Από τις διατάξεις αυτής της απόφασης δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 4 Ιανουάριου 1993 

Ο ΥΦΥΠΟΥΡΓΟΣ 

ΜΙΧ. ΓΑΛΕΝΙΑΝΟΣ 


Αριθ. 1055 (5) 

Καθορισμός ανωτάτων ορίων υπερωριακής απασχόλησης 
των εργαζομένων στις Βιομηχανικές, Βοιτεχνικές επι¬ 
χειρήσεις, εκμεταλλεύσεις και εργασίες για το Α' ημε¬ 
ρολογιακό εξάμηνο 1993. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 1 του Ν.Δ. 
515/70 «περί χρονικών ορίων εργασίας μισθωτών». 

2. Τις διατάξεις του Π.Δ. 368/89 «Οργανισμός Υπουργείου 
Εργασίας». 

3. Τις διατάξεις του άρθρου 16τουΝ. 15.58/1985 «Κυβέρ¬ 
νηση και Κυβερνητικά Όργανα». 

4. Την από 10.12.92 γνωμοδότηση του Ανωτάτου Συμβου¬ 
λίου Εργασίας. 

5. Το άρθρο 27 του Ν. 2081/92 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργανώ¬ 
σεων των εμπόρων, βιοτεχνών, και λοιπών επαγγελμάτων και 
άλλες διατάξεις», αποφασίζουμε: 

Καθορίζουμε τα ανώτατα όρια υπερωριακής απασχόλησης 
των εργαζομένων στις Βιομηχανικές, Βιοτεχνικές επιχειρή¬ 
σεις, εκμεταλλεύσεις και εργασίες (Δημοσίου και Ιδιωτικού 
Τομέα) για το Α' ημερολογιακό εξάμηνο 1993, ως εξής: 

1. Των ναυπηγικών βιομηχανικών και βιοτεχνιών, των συ¬ 
νεργείων επισκευής αυτοκινήτων Σ.Ε.Π. (για το ειδικευμένο 
τεχνικό προσωπικό αυτών), των τεχνικών έργων οδοποιίας, 
εγγειοβελτιωτικών, αρδευτικών, αποστραγγιστικών, υδροη¬ 
λεκτρικών, τουριστικών, λιμενικών και λοιπών έργων, των 
υπηρεσιών λειτουργίας συντήρησης και επισκευής του μηχα¬ 
νικού εξοπλισμού του Υπουργείου Εσωτερικών και Νομαρχια¬ 
κών Ταμείων, των εκτελουμένων από τις Υπηρεσίες του 
Υπουργείου Γεωργίας, έργων και εργασιών των Ναυστάθμων 
και των εργοστασίων, εργοταξίων και συνεργείων των Ενό¬ 
πλων Δυνάμεων, του Οργανισμού Λιμένα Θεσσαλονίκης και 
της Δημόσιας Επιχείρησης Ηλεκτρισμού (Δ.Ε.Η), ως ανώτατο 
όριο τις σαράντα (40) ώρες. 

2. Των λοιπών εκτός από τις αναφερόμενες στη προηγού¬ 
μενη παράγραφο επιχειρήσεων, εκμεταλλεύσεων και εργα¬ 
σιών σε όλη τη χώρα, ως ανώτατο όριο τις τριάντα (30) ώρες. 

3. Για τις επιχειρήσεις που λειτουργούν όλο το 24ωρο με 
εναλλασσόμενες ομάδες σε περιπτώσεις έκτακτης ασθέ¬ 
νειας ή αυθαίρετης απουσίας εργαζομένου κάποιας ομάδας, 
μπορεί για την κάλυψη της θέσης του εργαζόμενου που 
απουσιάζει και για χρονικό διάστημα μέχρι πέντε (5) ημέρες 
στον ίδιο μήνα, να απασχοληθούν υπερωριακά μέχρι τέσσερις 
(4) ώρες την ημέρα εργαζόμενοι της ίδιας ειδικότητας των άλ¬ 
λων ομάδων εργασίας με αναγγελία προς την αρμόδια υπηρε¬ 
σία (Διεύθυνση Εργασίας) την επομένη ημέρα της απου- 
σίας. 

4. Οι διατάξεις της απόφασης αυτής, δεν εφαρμόζονται 
στο προσωπικό των αρτοποιείων, των αυτοκινήτων, των επι¬ 
χειρήσεων που δεν υπάγονται στις διατάξεις του Π. Δ/τος της 
27.6. - 4.7.1932 καθώς και επί των επιχειρήσεων στις οποίες 
οι διατάξεις «περί οκταώρόυ» επεκτάθηκαν με τη μορφή αυ¬ 
τοτελών ρυθμίσεων χωρίς αναφορά στις διατάξεις του Π. Δ/ 

τος της 27Έ.-4.7.1932. 

^ »· 1 1 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Κοινοτικού Προϋπολογισμού. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 15 Ιανουάριου 1993 

0 ΥΠΟΥΡΓΟΣ 

ΑΡΙΣΤ. ΚΑΛΑΝΤΖΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.3/Ε/279 (6) 

Ίδρυση Ινστιτούτων Επαγγελματικής Κατάρτισης και αύξηση 
θέσεων προσωπικού. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 4 και 5 του Ν. 2009/92 «Εθνικό 
Σύστημα Επαγγελματικής Εκπ/σης και Κατάρτισης και άλλες 
διατάξεις» ΦΕΚ 18 Α'). 

2. Τις διατάξεις του άρθρου 3 της αριθμ. 121/25.5.92 
(ΦΕΚ 371 Τ. Β') «Κανονισμός λειτουργίας του Οργανισμού 
Επαγγελματικής Εκπ/σης και Κατάρτισης (Ο.Ε.Ε.Κ.)» όπως 
τροποποιήθηκε και ισχύει. 

3. Την αριθμ. 29/14.12.1992 απόφαση του Δ.Σ. του 
Ο.Ε.Ε.Κ. 

4. Αριθ. Υ. 1847/1078399/1182/0001 (ΦΕΚ 525/Β/ 
14.7.92) Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών, αποφασίζουμε: 

Α. Ιδρύουμε Δημόσια Ινστιτούτα Επαγγελματικής Κατάρτι¬ 
σης (Ι.Ε.Κ.) ως εξής: 

1.1ο Ινστιτούτο Επαγγελματικής Κατάρτισης Αθηνών 

2. 2ο Ινστιτούτο Επαγγελματικής Κατάρτισης Αθηνών 
3.3ο Ινστιτούτο Επαγγελματικής Κατάρτισης Θεσσαλονί¬ 
κης 

4.4ο Ινστιτούτο Επαγγελματικής Κατάρτισης Θεσσαλονί¬ 
κης 

5. Ινστιτούτο Επαγγελματικής Κατάρτισης Έβρου 

6. Ινστιτούτο Επαγγελματικής Κατάρτισης Καβάλας 

7. Ινστιτούτο Επαγγελματικής Κατάρτισης Σερρών 

-8. Ινστιτούτο Επαγγελματικής Κατάρτισης Έδεσσας 

9. Ινστιτούτο Επαγγελματικής Κατάρτισης Βέροιας 

10. Ινστιτούτο Επαγγελματικής Κατάρτισης Κατερίνης 

11. Ινστιτούτο Επαγγελματικής Κατάρτισης Φλώρινας 

12. Ινστιτούτο Επαγγελματικής Κατάρτισης Καρδίτας 

13. Ινστιτούτο Επαγγελματικής Κατάρτισης Ηγουμενί¬ 
τσας 

14. Ινστιτούτο Επαγγελματικής Κατάρτισης Πρέβεζας 

15. Ινστιτούτο Επαγγελματικής Κατάρτισης Άρτας 

16. Ινστιτούτο Επαγγελματικής Κατάρτισης Αιτωλοα¬ 
καρνανίας 

17. Ινστιτούτο Επαγγελματικής Κατάρτισης Καρπενη¬ 
σιού 

18. Ινστιτούτο Επαγγελματικής Κατάρτισης Άργους 

19. Ινστιτούτο Επαγγελματικής Κατάρτισης Χανιών 

20. Ινστιτούτο Επαγγελματικής Κατάρτισης Ρόδου. 

Για τις ανάγκες των Ινστιτούτων Επαγγελματικής Κατάρτι¬ 
σης συνιστώνται οι παρακάτω θέσεις οι οποίες προστίθενται 
κατά κατηγορία και κλάδο στις θέσεις που προβλέπονται στο 
άρθρο 3 του Κανονισμού λειτουργία τους Ο.Ε.Ε.Κ. ως εξής: 

I. Οργανικές θέσεις μόνιμου προσωπικού 

Από 1.2.93 Από 1.9.93 

1. Κλ. ΠΕ Διοικητικός/Οικονομικός θέσεις 40 4 36 

2. Κλ. ΠΕ Επαγγελματικής Κατάρτισης θέσεις 20 2 18 

3. Κλ. ΤΕ Διοικητικός/Λογιστικός θέσεις 20 2 18 

4. Κλ. ΔΕ Επαγγελματικής Κατάρτισης θέσεις 40 4 36 

5. Κλ. ΤΕ Βιβλιοθηκονομίας θέσεις 20 2 18 

6. Κλ. ΥΕ Επιλελητών θέσεις 17 2 15 

7. Κλ. ΥΕ Φυλάκων/Νυκτοφυλάκων θέσεις 20 2 18 

7. Κλ. ΥΕ Φυλάκων/Νυκτοφυλάκων θέσεις 20 2 18 

II. Προσωπικό με σχέση εργασίας Ιδιωτικού δικαίου. 
Τεχνικό ή βοηθητικό προσωπικό και βοηθητικό προσωπικό 

μερικής ή περιοδικής απασχόλησης ιδιωτικού δικαίου αορί¬ 
στου ή ορισμένου χρόνου, θέσεις 20 (Από 1.2.93 θέσεις 2 και 
από 1.9.93 θέσεις 18). 

Γ. Κάλυψη δαπάνης 

Η δαπάνη έτους 1993 για την ίδρυση και την λειτουργία 
των ως άνω Ι.Ε.Κ. και τη σύσταση θέσεων μόνιμου προσωπι¬ 


κού ανέρχεται, αντίστοιχα, σε 125.000.000 και σε 
185.000.000. Από τα παραπάνω ποσά η μεν δαπάνη των 
125.000.000 για λειτουργικές ανάγκες θα αντιμετωπισθεί 
από τις πιστώσεις του προϋπολογισμού του Νομικού Προσώ- 
,που Δημοσίου Δικαίου «Οργανισμός Επαγγελματικής εκπαί¬ 
δευσης και Κατάρτισης», ο οποίος θα επιχορηγηθεί για το 
έτος 1993 από τον τακτικό προϋπολογισμό του ΥΠΕΠΘ με το 
ποσά των 2.490.000.000 δρχ. και επί πλέον κατά ποσοστό 
75% επί του παραπάνω ποσού από το Ευρωπαϊκό Κοινωνικό 
Ταμείο, η δε δαπάνη των 185.000.000 για πρόσληψη προσω¬ 
πικού θα βαρύνει την πίστωση των 600.000.000 δρχ. του ειδι¬ 
κού φορέα 19-110 και ΚΑΕ 5214 του προϋπολογισμού έτους 
1993 του ΥΠΕΠΘ. 

Οι λειτουργικές δαπάνες, καθώς και οι δαπάνες προσωπι¬ 
κού των ως άνω Ι.Ε.Κ. για καθένα από τα επόμενα οικονομικά 
έτη θα ανέρχονται αντίστοιχα στα ποσά δρχ. 320.000.000 και 
δρχ. 530.000.000 και θα ανπμετωπισθούν από τους αντίστοι¬ 
χους προϋπολογισμούς του Ο.Ε.Ε.Κ. Επίσης προκαλείται δα¬ 
πάνη σε βάρος του Τακτικού Προϋπολογισμού δρχ. 
215.000.000 ετησίως από την αναπλήρωση μισθοδοσίας των 
υπαλλήλων του Υπουργείου Παιδείας (ΚΑΕ 0311, 0325, 
0326, 0329, 0327,0516,0527) και δαπάνη 75.000.000 πε¬ 
ρίπου, λόγω συμμετοχής του δημοσίου στην ασφάλιση του 
προσωπικού η οποία θα αντιμετωπισθεί από τις πιστώσεις του 
Υπουργείου Υγείας Πρόνοιας (ΚΑΕ 5168). 

Γ ια το τρέχον έτος η δαπάνη περιορίζεται σε 92.000.000 
δρχ. και 28.000.000 δρχ. αντίστοιχα και θα καλυφθεί με με¬ 
ταφορά από την πίστωση του ειδικού φορέα 19-110 και ΚΑΕ 
5214 του προϋπολογισμού του ΥΠΕΠΘ. (Απόφαση αριθμ. 
2003003/19.1.93 Υπουργού Οικονομικών). 

Η απόφαση.αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 19 Ιανουάριου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ ΓΕΩΡΓΙΟΣ ΣΟΥΦΛΙΑΣ 

-φ- 

Αριθ. ΕΣ 37477 (7) 

Σύσταση Αναπτυξιακού Συνδέσμου 10ης Γεωγραφικής Ενό¬ 
τητας στο Ν. Ιωαννίνων. 

Ο ΝΟΜΑΡΧΗΣ ΙΩΝΝΙΝΩΝ 

Έχοντας υπόψη: < 

1. Τις διατάξεις των άρθρων 190,191,192,193,194,195 
και 196 του Δημοτικού και Κοινοτικού Κώδικα (Π.Δ. 323/89). 

2. Την αριθ. 63564/31.7.1991 Κοινή απόφαση των Υπορ- 
γών Εσωτερικών, Εθνικής Οικονομίας και Περιβάλλοντος, 
Χωροταξίας και Δημοσίων Έργων «περί καθορισμού των γεω¬ 
γραφικών ενοτήτων του Νομού Ιωαννίνων» σε εφαρμογή του 
άρθρου 196 του ΔΚΚ (ΠΔ 323/89). 

3. Την αριθμ. 494/92 νομότυπη απόφαση του Δημοτικού 
Συμβουλίου Ιωαννίνων. 

4. Τις νομότυπες αποφάσεις των Κοιν. Συμβουλίων Ανατο¬ 
λής αρ. 99/92, Σταυρακίου αρ. 120/92, Κρυόβρυσης αρ. 41/ 
92, Δροσοχωρίου αρ. 41 /92, Περάματος αρ. 91 /92, Δαφνού- 
λας αρ. 52/92, Βασιλικής αρ. 61 /92, Κρύας αρ. 46/92, Κα¬ 
τσικά αρ. 82/92, Μάζιας 45/92, Περιβλέπτου αρ. 50/92, 
Λογγάδων αρ. 10/92, Μαρμάρων αρ. 74/92, Λιγκιάδων αρ. 
8/92, Νήσου αρ. 48/92, Κρανούλας αρ. 61 /92, Αμφιθέας αρ. 
72/92, Καστρίτσας αρ. 43/92, Μουζακαίων αρ. 42/92, Κου- 
τσελιού αρ. 76/92, Μπάφρας αρ. 96/92, Νεοκαισάρειας αρ. 
59/92 για τη σύσταση αναπτυξιακού συνδέσμου στην ανω¬ 
τέρω γεωγραφική ενότητα, αποφασίζουμε: 

1. Συστήνουμς στη 10η Γεωγραφική Ενότητα του Νομού 
Ιωαννίνων, αναπτυξιακό σύνδεσμο με την επωνυμία «ΑΝΑ- 

ΠΤΥΞΙΑΚΟΣ ΣΥΝΔΕΣΜΟΣ ΠΑΜΒΩΤΙΔΑΣ» στον οποίο θα 
συμμετέχουν οι παραπάνω αναφερόμενοι ΟΤΑ ήτοι: ο Δήμος 
Ιωαννίνων και οι Κοινότητες: Ανατολής, Σταυρακίου, Δοοσο- 
χωρίου, Περάματος, Δαφνούλας, Βασιλικής,Κρύας, Κατσι¬ 
κάς, Μάζιας, Περιβλέπτου, Λαγγάδων, Μαρμάρων, Λιγκιά- 
δων, Νήσου, Κρυόβρυσης, Κρανούλας, Αμφιθέας, ΚαστρΙ- 
τσας, Μουζακαίων, Κουτσελιού, Μπάφρας, Νεοκαισάρειας. 
Σκοποί του Συνδέσμου είναι: 

α) εκπόνηση χωροταξικού σχεδίου και η μελέτη προγρράμ- 
ματος ανάπτυξης της ευρύτερης περιοχής. 

β) Η καταγραφή και ιεράρχιση των αναγκών, η αξιολόγηση 
των αναγκαίων έργων υποδομής και αναπτυξιακών καθώς και 
ο προγραμματισμός και η εκτέλεσή τους. 

γ) Η δημιουργία τεχνικών και διοικητικοοικονομικών υπηρε¬ 
σιών και η στελέχώσή τους με το κατάλληλο επιστημονικό και 
τεχνικό προσωπικό. 

δ) Η μελέτη, κατασκευή, διαχείριση και συντήρηση έργων 
τεχνικής υποδομής που του αναθέτουν τα επί μέρους μέλη 
του Ο.Τ.Α. 

Ε) Η προμήθεια μηχανημάτων και υλικών για την κατασκευή 
και συντήρηση των έργων. 

στ) Η μέριμνα για την προστασία του περιβάλλοντος, 
ζ) Η δημιουργία οικονομικής, κοινωνικής και πολιτιστικής 
ανάπτυξης στην περιοχή. 

Η αξιοποίηση τοπικών πλουτοπαραγωγικών πόρων και η 
ανάπτυξη των τοπικών παραγωγικών δυνάμεων. 

η) Η μελέτη, κατασκευή, συντήρηση και διαχείριση συστη¬ 
μάτων ύδρευσης και αποχέτευσης των μελών του Συνδέ¬ 
σμου. 

θ) Η μελέτη, κατασκευή και συντήρηση του οδικού δικτύου 
της περιοχής. 

ι) Η καθαριότητα της περιφέρειας καθώς και η συλλογή, 
αποκομιδή, διάθεση και επεξεργασία των απορριμμάτων, 
ία) Η προμήθεια και διαχείριση συγκοινωνιακών μέσων, 
ιβ) Η μέριμνα για την εξασφάλιση γης για την βοσκή των 
ζώων και δημοτών και η βελτίωση των βοσκοτόπων. 

ιγ) Η τουριστική αξιοποίηση της περιοχής και των χωριών 
της. 

ιδ) Η υποβοήθηση και ενίσχυση ιδιωτών για ανάληψη ανα¬ 
πτυξιακών πρωτοβουλιών στην περιοχή, στα πλαίσια των Ανα¬ 
πτυξιακών Νόμων και προγραμμάτων της Ε.Ο.Κ. 

ιε) Η παροχή υπηρεσιών στους Ο.Τ.Α. και τους κατοίκους 
της περιοχής. 

Τελικός σκοπός της σύστασης και λειτουγίας του Συνδέ¬ 
σμου είναι να συντελέσει με κάθε τρόπο και μέσα στην ανά¬ 
πτυξη της περιοχής και των χωριών της, ώστε να αποφευχθεί 
η εγκατάλειψή τους. 

Επίσης η ενημέρωση και επιμόρφωση των κατοίκων με 
στόχο την διεύρυνση της συμμετοχής τους στην ανάπτυξη. 

Για την προώθηση των σκοπών του ο Σύνδεσμος δημιουρ¬ 
γεί υπηρεσία με το απαραίτητο επιστημονικό, διοικητικό και 
τεχνικό προσωπικό, προμηθεύεται μηχανήματα και τεχνικό 
εξοπλισμό και γενικά αποκτά το απαραίτητο ανθρώπινο δυνα¬ 
μικό και την αναγκαία υλικοτεχνική υποδομή. Επίσης συνερ¬ 
γάζεται με τους Συνεταιρισμούς, τους Συλλόγους και τους άλ¬ 
λους κοινωνικούς και ιδιωτικούς φορείς της Τοπικής Αυτο¬ 
διοίκησης ή του Δημόσιου Τομέα, που ενδιαφέρονται για την 
περιοχή. 

3. Έδρα του Αναπτυξιακού Συνέσμου είναι: Ο Δήμος Ιωαν- 
νιτών. 

4. Η χρονική διάρκεια του Συνδέσμου είναι: Αόριστη. 

5. Έσοδα του συνδέσμου είναι: 

α) Η ετήσια εισφορά κάθε Ο.Τ.Α. μέλου του συνδέσμου ίση 
με 2% επί των Κεντρικών Αυτοτελών Πόρων, 
β) Πρόσοδοι από την περιουσία του Συνδέσμου, 
γ) Δωρεές επιχορηγήσεις και εισφορές από το Δημόσιο ή 
άλλους φορείς του δημοσίου τομέα ή άλλα νομικά ή φυσικά 


πρόσωπα ή οργανισμούς καθώς και η αξιοποίηση των προ¬ 
γραμμάτων (εθνικών, Ε.Ο.Κ., κλπ.). 

δ) Επιχορηγήσεις από φορείς του Δημοσίου τομέα για την 
εκτέλεση έργων, την κάλυψη δαπανών του και την πληρωμή 
αποδοχών του προσωπικού του. 

ε) Πρόσοδοι από φόρους, τέλη, δικαιώματα που επιβάλλο¬ 
νται υπέρ του Συνδέσμου. 

6. Κάλυψη δαπάνης: Με την ανωτέρω κανονιστική πράξη οι 
ανωτέρω ΟΤΑ μέλη του Συνδέσμου θα έχουν ετήσια οικονο¬ 
μική επιβάρυνση ίση με το 2% επί των επιχορηγουμένων Κε¬ 
ντρικών Αυτοτελών Πόρων και η οποία δεν μπορεί να προσ- 
διορισθεί με την παρούσα (άρθρο 27 Ν. 2081 /92). 

Η απόφαση αυτή να δημοσιευθεί στην Εφημερίδα της Κυ- 
βερνήσεως και να ισχύσει από την κοινοποίησή της. 

Ιωάννινα, 22 Δεκεμβρίου 1992 
Ο Νομάρχης 
ΓΕΩΡΓΙΟΣ ΔΙΔΑΓΓΕΛΟΣ 

- 4 - 

Αριθ. ΕΣ 34574 (8) 

Σύσταση Αναπτυξιακού Συνδέσμου 3ης Γεωγραφικής Ενότη¬ 
τας στο Ν. Ιωαννίνων. 

Ο ΝΟΜΑΡΧΗΣ ΙΩΝΝΙΝΩΝ 
Έχοντας υπόψη: 

1. Τις διατάξεις των άρθρων 190,191,192,193,194,195 
και 196 του Δημοτικού και Κοινοτικού Κώδικα (Π.Δ. 323/89). 

2. Την αριθ. 63564/31.7.1991 Κοινή απόφαση των Υπουρ¬ 
γών Εσωτερικών, Εθνικής Οικονομίας και Περιβάλλοντος, 
Χωροταξίας και Δημοσίων Έργων «περί καθορισμού των γεω¬ 
γραφικών ενοτήτων του Νομού Ιωαννίνων» σε εφαρμογή του 
άρθορυ 196 του ΔΚΚ (ΠΔ 323/89). 

3. Τις νομότυπες αποφάσεις των Κοιν. Συμβουλίων Βασιλι¬ 
κού αρ. 69/92, Βόσανης αρ. 90/92, Δρυμάδων αρ. 14/92, 
Αγίου Κοσμά αρ. 23/92, Φαραγγιού αρ. 19/92, Ορεινού Ξη- 
ροβάλτου αρ. 15/92, Δολού αρ. 7/92, Γεροπλατάνου αρ. 37/ 
92, Τεριαχίου αρ. 13/92, Πωγωνιανής 24/92, Λίμνης αρ. 27/ 
92, Κεφαλοβρύσου αρ. 92/92, Ωραιοκάστρου αρ. 47/92, 
Ρουψιάς αρ. 18/92, Κρυονερίου αρ. 17/92 και του Δημοτικού 
Συμβουλίου Δελβινακίου αριθμ. 73/92 για τη σύσταση ανα¬ 
πτυξιακού συνδέσμου στην ανωτέρω γεωγραφική ενότητα, 
αποφασίζουμε: 

1. Συστήνουμε στην 3η Γεωγραφική Ενότητα του Νομού 
Ιωαννίνων, αναπτυξιακό σύνδεσμο με την επωνυμία «ΑΝΑ¬ 
ΠΤΥΞΙΑΚΟΣ ΣΥΝΔΕΣΜΟΣ 3ης ΓΕΩΓΡΑΦΙΚΗΣ ΕΝΟΤΗΤΑΣ 
ΕΠΑΡΧΙΑΣ ΠΩΓΩΝΙΟΥ» στον οποίο θα συμμετέχουν οι παρα¬ 
πάνω αναφερόμενοι ΟΤΑ ήτοι: ο Δήμος Δελβινακίου και οι 
Κοινότητες: Βήσανης, Δρυμάδων, Αγίου Κοσμά, Φαραγγιού, 
Ορεινού Ξηροβάλτου, Δολού, Γεροπλατάνου, Τεριαχίου, Πω- 
γωνιανής, Λόμνης, Κεφαλοβρρύσου, Ωραιοκάστρου, Ρου¬ 
ψιάς, Κρυονερίου και Βασιλικού. 

Σκοποί του Συνδέσμου είναι: 

α) εκπόνηση χωροταξικού σχεδίου και η μελέτη προγρράμ- 
ματος ανάπτυξης της ευρύτερης περιοχής. 

β) Η καταγραφή και ιεράρχιση των αναγκών, η αξιολόγηση 
των αναγκαίων έργων υποδομής και αναπτυξιακών καθώς και 
ο προγραμματισμός και η εκτέλεσή τους. 

γ) Η δημιουργία τεχνικών και διοικητικοοικονομικών υπηρε¬ 
σιών και η στελέχώσή τους με το κατάλληλο επιστημονικό και 
τεχνικό προσωπικό. 

δ) Η μελέτη, κατασκευή, διαχείριση και συντήρηση έργων 
τεχνικής υποδομής που του αναθέτουν τα επί μέρους μέλη 
του Ο.Τ.Α. · 

ε) Η προμήθεια μηχανημάτων και υλικών για την κατασκευή 
και συντήρηση των έργων. 

στ) Η μέριμνα για την προστασία του περιβάλλοντος, 
ζ) Η δημιουργία οικονομικής, κοινωνικής και πολιτιστικής 
ανάπτυξης στην περιοχή. 

Η αξιοποίηση τοπικών πλουτοπαραγωγικών πόρων και η 
ανάπτυξη των τοπικών παραγωγικών δυνάμεων. 

Π) Η μελέτη, κατασκευή, συντήρηση και διαχείριση συστη¬ 
μάτων ύδρευσης και αποχέτευσης των μελών του Συνδέ¬ 
σμου. 

θ) Η μελέτη, κατασκευή και συντήρηση του οδικού δικτύου 
της περιοχής. 

ι) Η καθαριότητα της περιφέρειας καθώς και η συλλογή, 
αποκομιδή, διάθεση και επεξεργασία των απορριμμάτων. 

ια) Η προμήθεια και διαχείριση συγκοινωνιακών μέσων. 

ιβ) Η μέριμνα για την εξασφάλιση γης για την βοσκή των 
ζώων και δημοτών και η βελτίωση των βοσκοτόπων. 

ιγ) Η τουριστική αξιοποίηση της περιοχής και των χωριών 
της. 

ιδ) Η υποβοήθηση και ενίσχυση ιδιωτών για ανάληψη ανα¬ 
πτυξιακών πρωτοβουλιών στην περιοχή, στα πλαίσια των Ανα¬ 
πτυξιακών Νόμων και προγραμμάτων της Ε.Ο.Κ. 

ιε) Η παροχή υπηρεσιών στους Ο.Τ.Α. και τους κατοίκους 
της περιοχής. 

Τελικός σκοπός της σύστασης και λειτουγίας του Συνδέ¬ 
σμου είναι να ουντελέσει με κάθε τρόπο και μέσα στην ανά¬ 
πτυξη της περιοχής και των χωριών της, ώστε να αποφευχθεί 
η εγκατάλειψή τους. 

Επίσης η ενημέρωση και επιμόρφωση των κατοίκων με 
στόχο την διεύρυνση της συμμετοχής τους στην ανάπτυξη. 

Για την προώθηση των σκοπών του ο Σύνδεσμος δημιουρ¬ 
γεί υπηρεσία με το απαραίτητο επιστημονικό, διοικητικό και 
τεχνικό προσωπικό, προμηθεύεται μηχανήματα και τεχνικό 
εξοπλισμό και γενικά αποκτά το απαραίτητο ανθρώπινο δυνα¬ 
μικό και την αναγκαία υλικοτεχνική υποδομή. Επίσης συνερ¬ 
γάζεται με τους Συνεταιρισμούς, τους Συλλόγους και τους άλ¬ 
λους κοινωνικούς και ιδιωτικούς φορείς της Τοπικής Αυτο¬ 
διοίκησης ή του Δημόσιου Τομέα, που ενδιαφέρονται για την 
περιοχή. 

3. Έδρα του Αναπτυξιακού Συνέσμου είναι: Ο Δήμος Δελβι- 
νακίου. 

4. Η χρονική διάρκεια του Συνδέσμου είναι: Αόριστη. 

5. Έσοδα του συνδέσμου είναι: 

α) Η ετήσια εισφορά κάθε Ο.Τ.Α. μέλου του συνδέσμου ίση 
με 2% επί των Κεντρικών Αυτοτελών Πόρων. 

β) Πρόοδοι από την περιουσία του Συνδέσμου. 

γ) Δωρεές επιχορηγήσεις και εισφορές από το Δημόσιο ή 
άλλους φορείς του δημοσίου τομέα ή άλλα νομικά ή φυσικά 
πρόσωπα ή οργανισμούς καθώς και η αξιοποίηση των προ¬ 
γραμμάτων (εθνικών, Ε.Ο.Κ,, κλπ.). 

δ) Επιχορηγήσεις από φορείς του Δημοσίου τομέα για την 
εκτέλεση έργων, την κάλυψη δαπανών του και την πληρωμή 
αποδοχών του προσωπικού του. 

ε) Πρόσοδοι από φόρους, τέλη, δικαιώματα που επιβάλλο¬ 
νται υπέρ του Συνδέσμου. 

Θ.Κάλυψη δαπάνης: Με την ανωτέρω κανονιστική πράξη οι 
ανωτέρω ΟΤΑ μέλη του Συνδέσμου θα έχουν ετήσια οικονο¬ 
μική επιβάρυνση ίση με το 2% επί των επιχορηγουμένων Κε¬ 
ντρικών Αυτοτελών Πόρων και η οποία δεν μπορεί να προσ- 
διορισθεί με την παρούσα (άρθρο 27 Ν. 2081/92). 

Η απόφαση αυτή να δημοσιευθεί στην Εφημερίδα της Κυ- 
βερνήσεως και να ισχύσει από την κοινοποίησή της. 

Ιωάννινα, 22 Δεκεμβρίου 1992 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 


Αριθ. 20694 (9) 

Σύσταση Νομικού Προσώπου στο Δήμο Καλαμπάκας Ν Τρικά¬ 
λων με την επωνυμία «Αθλητικός Οργανισμός Δήμου Κα¬ 
λαμπάκας». 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτι¬ 
κού Κώδικα (Π.Δ. 323/89). 

2. Την αριθ. 1/550/7.10.1992 εγκύκλιο της Γραμματείας 
του Υπουργικού Συμβουλίου. 

3. Την αριθμ. 132/92 απόφαση του Δημοτικού Συμβουλίου 
Καλαμπάκας, αποφασίζουμε: 

1. Συστήνουμε ίδιο Νομικό Πρόσωπο με την επωνυμία 
«ΑΘΛΗΤΙΚΟΣ ΟΡΓΑΝΙΜΟΣ ΔΗΜΟΥ ΚΑΛΑΜΠΑΚΑΣ» στο 
Δήμο Καλαμπάκας Ν. Τρικάλων. 

2. Σκοπός του Νομικού Προσώπου είναι: 

α) Η δημιουργία και λειτουργία αθλητικών κέντρων, γυμνα¬ 
στηρίων και χώρων, έτσι που να καλύπτονται οι ανάγκες για 
άθληση. 

β) Ηανάπτυξη του μαζικού λαϊκού αθλητισμού, καλύπτο¬ 
ντας όλες τις ηλικίες, όλους του χώρους, όλα τα ενδιαφέρο¬ 
ντα και η καλλιέργεια φιλάθλου πνεύματος. 

3. Το Νομικό Πρόσωπο διοικείται από 9μελές Διοικητικό 
Συμβούλιο, αποτελούμενο από: 

α) Τον εκάστοτε Δήμαρχο ή βοηθό Δημάρχου που ορίζει ο 
Δήμαρχος, ως Πρόεδρο, 
β) Δύο Δημοτικούς Συμβούλους. 

γ) Έναν εκπρόσωπο Γυμναστών που υπηρετούν στα Λύκεια 
και Γυμνάσια Καλαμπάκας, 
δ) Ένα εκπρόσωπο της Ε.Π.Σ. Τρικάλων, 
ε) Ένα γυμναστή, εκπρόσωπο του Γυμναστικού Συλλόγου 
Καλαμπάκας και 

στ) Τρεις δημότες οι οποίοι να είναι γνώστες σε θέματα 
αθλητισμού. 

Οι εκπρόσωποι φορέων ορίζονται με απόφαση του Δ.Σ. των 
φορέων τους. Τα υπόλοιπα μέλη του Δ.Σ. εκλέγονται από το 
Δημοτικό Συμβούλιο. 

Τον Πρόεδρο όταν απουσιάζει ή κωλύεται αναπληρώνει ο 
Αντιπρόεδρος, ο οποίος εκλέγεται από τα μέλη του Διοικητι¬ 
κού Συμβουλίου και η θητεία του θα ακολουθεί τη θητεία του 
Διοικητικού Συμβουλίου. 

4. Η θητεία όλων των μελών του Διοικητικού Συμβουλίου 
ακολουθεί τη θητεία της Δημοτικής Αρχής. 

5. Πόροι του Νομικού Προσώπου είναι: 

α) Επιχορήγηση από το Δήμο δρχ. 1.000.000 ετησίως. 
β) Ενίσχυση από αρμόδιους κρατικούς φορείς, 
γ) Ενίσχυση από το Νομαρχιακό Συμβούλιο και την ΤΕΔΚ. 
δ) Κάθε είδους εισφορές, δωρεές, κληρονομίες, κληροδο¬ 
σίες, συνδρομές πολιτών, Οργανισμών, εσόδων εκδηλώσεων 
κ.λπ. 

ε) Πρόσοδοι από τη δική του περιουσία. 

6. Περιουσιακά στοιχεία είναι: 

α) Κάθε χώρος η εγκατάσταση που θα παραχωρήσει στον 
Αθλητικό Οργανισμό ο Δήμος, το Κράτος ή άλλος φορέας. 

β) Τα οικοδομήματα, οι εγκαταστάσεις και τα πόσης «ρύ¬ 
σεως κτίρια που θα ανεγείρει για τους προαναφερθέντες 
σκοπούς. 

7. Ο Δήμος παραχωρεί στον Αθλητικό Οργανισμό όλους 
τους Δημοτικούς χώρους κατά χρήση. 

8. Το Νομικό Πρόσωπο θα στεγάζεται σε ανάλογο δικό του 
χώρο που θα του παραχωρηθεί από το Δήμο Κίΐλαμπάκας στο 
Δημαρχείο ή «ιλλού. 

9. Ο Αθλητικός Οργανισμός θα χρησιμοποιεί χωριστή 
σφραγίδα κυκλική και θα φέρει χαραγμένες τις λέξεις «ΕΛΛΗ¬ 
ΝΙΚΗ ΔΗΜΟΚΡΑΤΙΑ» και την επωνυμία του και σύμβολο δάφ¬ 
νινο στεφάνι. 

10. Με απόφαση του Διοικητικού Συμβουλίου του Αθλητι- 

κού Οργανισμού, μπορούν να απονεμηθούν τιμητικές διακρί¬ 
σεις σε πολίτες ή αθλητές, οι οποίοι επί σειρά ετών προσέφε- 
ραν ανιδιοτελώς τις υπηρεσίες τους στον Αθλητισμό. 

11. Το Νομικό Πρόσωπο εκπροσωπείται στα Δικαστήρια και 
σε κάθε Αρχή από τον Αντιπρόεδρο. 

12. Το Διοικητικό Συμβούλιο με απόφασή του καταρτίζει ή 
τροποποιεί τον Κανονισμό Λειτουργίας του Αθλητικού Οργα¬ 
νισμού που εγκρίνεται με απόφαση του Δημοτικού Συμβου¬ 
λίου. 

13. Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού, της οποίας το ύφος δεν 
μπορεί να προσδιορισθεί. 

Η παρούσα να δημοσιευθεί στην Εφημερίδα της Κυβερνή- 
σεως. 

Τρίκαλα 31 Δεκεμβρίου 1992 

Ο Νομάρχης 

I. ΣΠΑΡΤΣΗΣ 

-φ- 

Αριθ. 70 (10) 

Ειδική αναγνώριση Σωματείου ως Φιλανθρωπικού. 

Ο ΝΟΜΑΡΧΗΣ ΦΩΚΙΔΑΣ 

.Έχοντας υπόψη: 

1. Το Ν. 3200/1955 «περί Δ/κής αποκεντρώσεως» όπως 
τροποποιήθηκε και συμπληρώθηκε μεταγενέστερα. 

2. Το Ν.Δ. 1111/1972 «περί Φιλανθρωπικών Σωμα¬ 
τείων». 

3. Το Π.Δ. 465/1984 (ΦΕΚ 168/84 τ. Α') «μεταβίβαση αρ¬ 
μοδιοτήτων του Υπουργού Υγείας και Πρόνοιας στους Νο¬ 
μάρχες». 

4. Το αριθ. Γε-Γ4γ/Φ. 32/5144 από 18.12.1992 έγγραφο 
τουΥπουργείου Υγείας Πρόνοιας και Κοινωνικών Ασφαλί¬ 
σεων. 

5. Την αίτηση του Σωματείου «Εστία φίλων διανοητικά κα¬ 
θυστερημένων ατόμων» «τα Δελφίνια» περί αναγνωρίσεως 
του Σωματείου ως ειδικώς Φιλανθρωπικό, αποφασίζουμε: 

1. Αναγνωρίζουμε ως ειδικώς φιλανθρωπικό Σωματείο το 
Σωματείο «Εστία φίλων διανοητικά καθυστερημένων ατόμων» 
«Τα Δελφίνια» με έδρα το Γαλαξίδι Ν. Φωκίδας, δεδομένου 
ότι ο σκοπός του Σωματείου, σύμφωνα με το Καταστατικό του 
είναι φιλανθρωπικός και δεν έχει άμεσα ή έμμεσα κερδοδκο- 
πικό χαρακτήρα, είναι δε η φροντίδα, αγωγή, εκπαίδευση και 
εγκατάσταση σε ανταποκρινόμενους στην ανθρώπινη αξιο¬ 
πρέπεια χώρους και συνθήκες περιορισμένου αριθμού δια¬ 
νοητικά καθυστηρημένων ατόμων. 

2. Το εν λόγω Σωματείο «Εστία φίλων διανοητικά καθυστε¬ 
ρημένων ατόμων» «Τα Δελφίνια» θα διέπεται από τις διατά¬ 
ξεις του Ν.Δ. 1111/1972 «περί φιλανθρωπικών σωματείων» 
και κάτω από την επωνυμία του Σωματείου θα αναγράφεται 
υποχρεωτικά η φράση «ειδικώς ανεγνωρισμένο ως φιλανθρω¬ 
πικό». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αμφισσα, 13 Ιανουάριου 1993 
Ο Νομάρχης 
ΔΗΜ. ΚΟΝΙΤΣΗΣ 
-- 

Αριθ. 334/Α.Φ (11) 

Αυτοδίκαιη σύσταση προσωποπαγών θέσεων στο ΕΚΔΔ. 

Η ΠΡΟΕΔΡΟΣ Δ.Σ. ΤΟΥ Ε.Κ.Δ.Δ. 

Έχοντας υπόψη τις διατάξεις: 

1. Του Ν.1388/83 «Ίδρυση Εθνικού Κέντρου Δημόσιας 
Διοίκησης (ΦΕΚ 113 Α/83). 


2. Του Π.Δ. 410/88 «Κωδικοποίηση σε ενιαίο κείμενο των 
διατάξεων της κείμενης νομοθεσίας που αφορούν το προσω¬ 
πικό με σχέση εργασίας ιδιωτικού δικαίου κ.λ,π.». 

3. Του άρθρρυ 56 του Ν.1943/1991 «εκσυγχρονισμός της 
Οργάνωσης και λειτουργίας της δημόσιας διοίκησης, αναβάθ¬ 
μιση του προσωπικού της και άλλες συναφείς διατάξεις». 

4. Την αριθ. 16003/1.6.1992 κοινή απόφαση των Υπουρ¬ 
γών Προεδρίας της Κυβέρνησης και Οικονομικών, με την 
οποία μεταφέρθηκε, ως πλεονάζον προσωπικό, η Παπουτσή 
Κωνσταντίνα με σχέση εργασίας ιδιωτικού δικαίου αορίστου 
χρόνου από την Ελληνική Αεροπρική Βιομηχανία Α.Ε. στο 
Εθνικό Κέντρο Δημόσιας Διοίκησης και κατατάχθηκε σε συ- 
σταθείσα αυτοδίκαια πρωσοποπαγή θέση με την ίδια σχέση, 
ειδικότητας ΠΕ Διοικητικού - Λογιστικού. 

5. Την αριθ. 13738/6.5.92 κοινή απόφαση του Υπουργού 
Προεδρίας της Κυβέρνησης και Υφυπουργού Εθνικής Οικο- 
νομιάς με την οποία μεταφέρθηκε, ως πλεονάζον προσωπικό, 
η Μποβαλή Ειρήνη με σχέση εργασίας ιδιωτικού δικαίου, αο¬ 
ρίστου χρόνου, από τον Ελληνικό Οργανισμό Τουρισμού στο 
Εθνικό Κέντρο Δημόσιας Διοίκησης και κατατάχθηκε σε συ- 
σταθείσα αυτοδίκαια προσωποπαγή θέση με την ίδια σχέση, 
ειδικότητας ΤΕ Διοικητικού - Λογιστικού. 

7. Την αριθ. 21135/22.7.92 κοινή απόφαση του υπουργού 
Προεδρίας της Κυβέρνησης και Υφυπουργού Εθνικής Οικο¬ 
νομίας με την οποία μεταφέρθηκε, ως πλεονάζον προσω¬ 
πικό, η Ακριβοπούλου Μαρία με σχέση εργασίας ιδιωτικού Δι¬ 
καίου, αορίστου χρόνου, από τον Ελληνικό Οργανισμό Τουρι¬ 
σμού στο Εθνικό Κέντρο Δημόσιας Διοίκησης και κατατά¬ 
χθηκε σε συσταθείσα αυτοδίκαια πρωσοποπαγή θέση με την 
ίδια σχέση, ειδικότητας ΔΕ Διοικητικού - Λογιστικού. 

8. Την αριθ. 21136/22.7.92 κοινή απόφαση του Υπουργού 
Προεδρίας της Κυβέρνησης και Υφυπουργού Εθνικής Οικο¬ 
νομίας με την οποία μεταφέρθηκε, ως πλεονάζον προσωπικό 
ή Κρίπα Ειρήνη με σχέση εργασίας ιδιωτικού Δικαίου, αορί¬ 
στου χρόνου από τον Ελληνικό Οργανισμό Τουρισμού στο 
Εθνικό Κέντρο Δημόσιας Διοικητικής και κατατάχθηκε σε συ¬ 
σταθείσα προσωποπαγή θέση με την ίδια σχέση, ειδικότητας 
ΔΕ Διοικητικού - Λογιστικού, αποφασίζουμε: 

Την αυτοδίκαιη σύσταση των κάτωθι προσωποπαγών θέ¬ 
σεων, με σχέση εργασίας ιδιωτικού δικαίου αορίστου χρόνου, 
στο Εθνικό Κέντρο Δημόσιας Διοίκησης, ως εξής: 

1. Μία (1) προσωποπαγή θέση ειδικότητας ΠΕ Διοικητικού - 
Λογιστικού. 

2. Μία (1) προσωποπαγή θέση ειδικότητας ΤΕ Διοικητικού - 
Λογιστικού. 

3. Δύο (2) προσωποπαγών θέσεων ειδικότητας ΔΕ Διοικητι¬ 
κού - Λογιστικού. 

Οι ανωτέρω θέσεις καταργούνται αυτοδίκαια, μόλις κενω¬ 
θούν με οποιοδήποτε τρόπο. 

Από τις διατάξεις αυτής της απόφασης προκαλείται δαπάνη 
σε βάρος του προϋπολογισμού του Νομικού Προσώπου 
Εθνικό Κέντρο Δημόσιας Διοίκησης, ύψους 10.994.000 δρχ. 
για το τρέχον οικονομικό έτος και ύψους 10.994.000 για τα 
επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Νομικού Προσώπου Εθνικό Κέντρο Δη¬ 
μόσιας Διοίκησης, ύψους 10.994.000 δρχ. με τα στοιχεία 
ΚΑΕ 0211, 0221, 0226, 0232, 0259, 0229, 0521, 0522. 

Η απόφαση αυτή να δημοσιευτεί στην Εφημερίδα της Κυ- 
βερνήσεως. 

Αθήνα, 14 Ιανουάριου 1993 

Η Πρόεδρος του Δ.Σ. 

ΜΑΡΙΑ ΚΩΝΣΤΑΝΤΟΠΟΥΛΟΥ 




1104 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

λειτουργούν καθημερινά από 8.00' έως 13.30’ 

ΤΕίΕΧ 

22.3211 ΥΡΕΤ 6Η 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τπλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » 

» 

Β' 

» 

30.000 

» 

1.500 

γ) » » 

» 

Γ' 

» 

10.000 

» 

500 

δ) » » 

» 

Δ - 

» 

30.000 

» 

1.500 

ε) » » 

» 

Αναπτυξιακών Πράξεων 

» 

20.000 

» 

1.000 

στ) » » 

» 

Ν.Π.Δ.Δ. 

» 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. &Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















